19 September 2006	14 September 2006AAN LEON PUTH: PRIUS ...
Ek het begrip vir jou vraag waarom Toyota nie die dieselmasjien in die Prius gebruik nie. Die vernaamste rede waarom nie is dat die meeste dieselenjins sonder `n katalitiese omsitter en uitlaatgas-hersirkuleerstelsel onverbrande koolstof in die uitlaatgas vrylaat. Dit is ontoelaatbaar in Japan en sekere Amerikaanse state soos Kaliforni� waar die besoedelingspeil uitermate hoog is. (`n Dag in Tokio se Ginza, waar byna geen dieselvoertuie toegelaat word nie, sal jou laat besef hoe erg lugbesoedeling kan wees) As jy `n duur enjin (`n diesel kos heelwat meer as `n petrolmasjien om te maak) met `n duur omsitter plus `n duur hersirkuleerstelsel met `n reeds duur dryfwerk kombineer, word die rigprys so hoog dat die voertuig min of meer onverkoopbaar sal wees.
Hoewel ek van die tweeling-aandrywingstelsel hou, glo ek nie dat dit die oplossing is nie. Die brandstofsel lyk na die beste oplossing op di� tydstip en ook die een met die meeste belofte, hoewel BMW (en andere) redelike welslae met waterstofaandrywing behaal het.
Wat die banke betref: ek het nogal begrip vir hulle sedert die ANC-regering met hul bestuurswyse kom inmeng het. As �k verplig word om geld aan mense met `n twyfelagtige betaalvermo� uit te leen, sal ek ook iewers kortpaaie vat om my wins op `n lewensvatbare vlak te hou.